3 in Kaapstad aangekeer oor kokaïen in skiboot | Netwerk24
18 Junie 2021 20:23
Die kokaïen ter waarde van ongeveer R400 miljoen waarop die Valke beslag gelê het.
Lt.kol. Philani Nkwalase, woordvoerder van die Valke, sê die drie verdagtes, Rafiek Baderoen (44), Rashied Baderoen (48) en Michael Norman (38), het reeds in die landdroshof in die Strand verskyn. Hulle is intussen onder swaar polisiebewaking na Gauteng gebring waar hulle Maandag in die landdroshof in Pretoria sal verskyn.
Volgens Nkwalase is Neil Pieter van Zyl (39) op 2 Junie op die N1 in Pretoria in hegtenis geneem. Van Zyl het na bewering met sy bakkie 'n vrag van 800 kg saamgeperste kokaïen in 'n skiboot vervoer toe hy deur die polisie van die pad afgetrek is.
"Van Zyl sal saam met die ander drie verdagtes Maandag in die hof op aanklagte van dwelmhandel verskyn," sê Nkwalase.